Након Исламске револуције, током 80-их и 90-их година прошлога века, интересовање за кинематографију одвело га је ка низу филмских улога. У филму „Бојкот“ Мохсена Махмалбафа играо је разочараног комунисту, у филму „Погубљење“ Али Асгара Шадравана играо је шехида Сејед Алија Андразгуа (херојског борца против пахлавијевског режима), а у филму „Два слепа ока“ (такође Мохсена Махмалбафа) улогу левичарски настројеног учитеља.